biswa921/hiwiki-latest-pages-articles-raw huggingface dataset:
व्यापार मेला

लिनक्सवर्ड मेला २००६ (बोस्टन)|right|thumb|300px
औद्योगिक प्रदर्शनी या व्यापार मेला (trade fair या trade show) वह प्रदर्शनी है जिसमें किसी विशेष प्रकार के उद्योग अपने अद्यतन उत्पाद प्रदर्शित करते हैं। ये उपभोक्ता मेलों से इस अर्थ में अलग होती हैं कि अधिकांश औद्योगिक प्रदर्शनियों में सामान्य जनता को प्रवेश की अनुमति नहीं होती बल्कि उनमें केवल कम्पनियों के प्रतिनिधि ही भाग ले सकते हैं। 

विश्व के कुछ प्रमुख व्यापार मेले
 हनोवर मेसे
 :श्र:भारतीय अन्तर्राष्ट्रीय व्यापार मेला
 ऑटो एक्सपो

सन्दर्भ

*
रॉकस्टार गेम्स

रॉकस्टार गेम्स () न्यूयॉर्क शहर में स्थित एक बहुराष्ट्रीय वीडियो गेम डेवलपर और प्रकाशक हैं, जो कि टेक-टू इंटरएक्टिव द्वारा ब्रिटिश वीडियो गेम प्रकाशक बीएमजी इंटरएक्टिव की खरीद के बाद उसकी सहायक कंपनी हैं। ये प्रकाशक ग्रैंड थेफ्ट ऑटो, मैक्स पेन के साथ-साथ अपने गेमों में खुली दुनिया शैली के इस्तेमाल करने के लिए जाना जाता हैं। इसमें अधिग्रहण किए गए और आंतरिक रूप से बनाए गए स्टूडियो शामिल हैं। फ़रवरी 2014 तक, रॉकस्टार गेम्स ने 25 करोड़ से अधिक गेमों की प्रतियाँ बेच दी हैं, जिसमें अकेले ग्रैंड थेफ्ट ऑटो श्रृंखला की ही 15 करोड़ से ज़्यादा बेची गई हैं।

 इन्हें भी देखें  
ग्रैंड थेफ्ट ऑटो V

 सन्दर्भ 

श्रेणी:बहुराष्ट्रीय कम्पनियाँ
श्रेणी:वीडियो गेम प्रकाशक
सोनी पल

सोनी पल मल्टी स्क्रीन मीडिया द्वारा एक नया पारिवारिक मनोरंजन चैनल है। सोनी पर चलने वाले अन्य चैनलों की तरह इसका भी मुख्य उद्देश्य महिलाओं में लोकप्रिय कार्यक्रमों धारावाहिकों को दिखाना है। पल महिलाओं के द्वारा बिताए जाने वाले पल-पल को प्रेरक धारावाहिकों से उत्साहित करेगा, ताकि देखने वाले एक अद्भुत अहसास का अनुभव करते हुए कहें कि ये पल हमारा है यही इसका मुख्य उद्देश्य है।

इतिहास
बॉलीवुड अभिनेत्री जूही चावला को इस चैनल का ब्रॉण्ड एम्बेसिडर चुना गया।'सोनी पल' की ब्रांड एम्बेसडर बनीं जूही , आजतक रिपोर्ट।
यह चैनल महिलाओं के जुनून तथा उत्साह पर केन्द्रित है जो भविष्य में स्टार प्लस, लाइफ ओके और ज़ी टीवी जैसे टॉप चैनलों को कड़ी टक्कर देगा।एंटरटेनमेंट चैनलों की दुनिया में ‘सोनी पल’ ने रखा कदम, चैनल का शुरू हुआ प्रसारण।
सोनी पल मुख्यतः बिग टीवी, डिश टीवी, एयरटेल डिजिटल टीवी, विडियोकॉन डीटूएच तथा टाटा स्काई और भारत की एकमात्र निःशुल्क दूरदर्शन सेवा डीडी फ्री डिश पर भी उपलब्ध नहीं है।पर उपलब्ध था 1 अप्रैल 2019 को रिमूव हो गया था लेकिन बाद में 2020 में वापस ये डीडी फ्री डिश पर जुड़ गया। और 1 अप्रैल 2022 को डीडी फ्री डिश से रिमूव हो गया है। सोनी पल ने 24 अक्तूबर 2022 को अपने बंधु चैनल के साथ  अपने लोगो चित्र और ग्राफिक्स में भी बदलाव किया।
thumb|right|100px|सोनी पल का पुराना लोगो

सफलता
सोनी पल प्रारम्भ में अपने द्वारा निर्मित कार्यक्रम प्रसारित करता था। लेकिन कम टी.आर.पी. की वजह से सेट इंडिया ने इसे सोनी टीवी एवं सब टीवी के लोकप्रिय कार्यक्रम प्रसारित करने वाले फ्री टू एयर चैनल के रूप में परिवर्तित कर दिया। जिसके पश्चात चैंनल की अधिकारी टी.आर.पी. में तेज़ी से इज़ाफ़ा हुआ।  और वर्तमान में यह हिंदी GEC के सबसे लोकप्रिय टीवी चेनलो में से एक हैं।

 कार्यक्रम 

 सन्दर्भ 

 बाहरी कड़ियाँ 
 फेसबुक पर सोनी पल
 ट्विटर पर सोनी पल
 यूट्यूब पर सोनी पल

श्रेणी:भारत में हिन्दी टी वी चैनल
श्रेणी:भारतीय टीवी चैनल
शंखलिपि

भारत तथा जावा और बोर्नियो में प्राप्त बहुत से शिलालेख शंखलिपि में हैं। इस लिपि के वर्ण 'शंख' से मिलते-जुलते कलात्मक होते हैं 

यह लिपी तीर्थंकर महावीर कालिन हैं. राजगीर, बिहार मे रास्तों पर भी खुदि है।गौतम बुद्ध पहले जैन थे तथा महावीर के शिष्य थे.जब वे अलग हुये तो उदयगिरि आये.और शंख लिपी मे महावीर के लिये संदेश छोड गये. 

श्रेणी:भारतीय लिपियाँ
किंकाकू जी

right|thumb|300px|क्योतो का किंकाकू-जी मंदिर

किंकाकू जी (जापानी : 金閣寺?, शाब्दिक अर्थ : स्वर्ण मंदिर) जापान के क्योतो नगर में स्थित जेन बौद्ध मंदिर है। सुनहरे गुंबद वाला किंकाकू-जी मंदिर क्योको-ची तलाब के ठीक सामने बना है। इसके गुंबद और मंदिर की तालाब के पानी में पड़ने वाली छाया यहां के नजारे को और भी खूबसूरत बनाती है। ये बौद्ध मंदिर यहां की संस्कृति कितायामा बुंका का प्रतिनिधित्व करता है, जो पारंपरिक कुलीन संस्कृति और नई समुराई संस्कृति का मिश्रण है। इस तीन मंजिला मंदिर को यूनेस्को ने वर्ल्ड हेरिटेज में शामिल किया है। यह प्राचीन क्योतो के १७ विश्व विरासतों में से एक है।

श्रेणी:क्योतो
श्रेणी:जापान के विश्व विरासत
श्रेणी:जापान के पर्यटन स्थल
श्रेणी:जापान के बौद्ध मंदिर
विद्रधि

पाँच दिन पुराना विद्रधि|right|thumb|300px
विद्रधि (abscess) शरीर के ऊतक के अन्दर मवाद एकत्र होने से निर्मित होती है। जो विद्रधि त्वचा के निकट स्थित होती हैं उनका लक्षण ये हैं- लाली, दर्द, गरमी, सूजन, आदि।

 इन्हें भी देखें
 फोड़ा
 व्रण (अल्सर)

श्रेणी:रोग
जिनप्रभ सूरि

जिनप्रभ सूरि ईसवी सन् की १४वीं शताब्दी में एक असाधारण प्रतिभाशाली जैन आचार्य हो गए हैं। मुगल बादशाह अकबर के दरबार में जो स्थान जगद्गुरु हीरविजय सूरि को प्राप्त था, वही स्थान तुगलक सुलतान मुहम्मदशाह के दरबार में जिनप्रभ सूरि का था।

जिनप्रभ सूरि लघु खरतर गच्छ के प्रवर्तक जिनसिंह सूरि के प्रधान शिष्य थे। संस्कृत, प्राकृत और अपभ्रंश में विविध विषयों पर इन्होंने महत्वपूर्ण ग्रंथ लिखे हैं। प्रतिदिन किसी अभिनव काव्य की रचना करने के पश्चात् ही आहारग्रहण करने का उनका नियम था। उनके जीवनकाल में बघेला वंश का अंत, गुजरात का मुसलमान बादशाहों के अधिकार में चला जाना, दिल्ली में मुगल सल्तनत का आरंभ आदि अनेक रोमांचकारी ऐतिहासिक घटनाएँ घटी थीं।

जिनप्रभ सूरि को भ्रमण का बहुत शौक था तथा गुजरात, राजस्थान, मालवा, मध्यप्रदेश, बरार, दक्षिण, कर्णाटक, तेलंगाना, बिहार, अवध, उत्तर प्रदेश और पंजाब आदि स्थानों की यात्राएँ इन्होंने की थीं। अपने विविध तीर्थकाल में इस भ्रमण का विस्तृत वृतांत जिनप्रभ सूरि संकलित किया है। इस वृत्तांत के अनुसार विक्रम संवत् १२५ (११९९ ई.) में सुलतान अलाउद्दीन के छोटे भाई उल्लू खाँ (अलफ खाँ) ने दिल्ली से गुजरात पर आक्रमण किया। उस समय चित्तौड़ के नरेश समरसिंह ने उल्लू खाँ को दंड देकर मेवाड़ की रक्षा की। विविध तीर्थकल्प में बनारस के मणिकणिंकाघाट तथा देववाराणसी, राजधानी वाराणसी, मदन वाराणसी और विजयवाराणसी का उल्लेख है। राजधानी वाराणसी में यवन रहते थे। आजकल का मदनपुरा ही मदन वाराणसी हो सकता है।

सन्दर्भ
श्रेणी:जैन आचार्य
ग्रिगरी जिनव्येव

ग्रिगरी जिनव्येव|right|thumb|150px
जिनव्येव ग्रिगरी एपिसएविच् (रूसी : Григо́рий Евсе́евич Зино́вьев, IPA: [ɡrʲɪˈɡorʲɪj zʲɪˈnovʲjɪf] ; वास्तविक उपाधि 'रादमीस्लस्कि' ; १८८३ - १९३६) बोलशेविक क्रांतिकारी तथा सोवियत साम्यवादी दल के प्रमुख कार्यकर्ता तथा राजनेता थे। 

 परिचय 
जिनव्येव का जन्म एक छोटे पूँजीपति परिवार में हुआ था। सन् १९०१ में रूसी समाजवादी जनतंत्र (सोशल डेमोक्रेटिक) दल में सम्मिलित हुए और १९०३ में बोलशेविकों के दल में सम्मिलित हो गए। सन् १९०७ में दल की केंद्रीय समिति के सदस्य निर्वाचित हुए। अप्रैल, १९०८ से १९१७ तक विदेश में प्रवासी के रूप में रहे। उस समय दल के 'प्रतिहारी' (सर्वहारा) तथा 'समाजवादी जनतंत्र' नामक पत्रों के संपादकमंडल में कार्य करते थे। सन् १९१७ की अक्टूबर क्रांति के ठीक एक दिन पूर्व ये उस क्रांति की सफलता पर संदेह प्रकट कर तत्कालीन पूँजीवादी सरकार के विरुद्ध विद्रोह करनेवाले पेत्रोग्राद के श्रमिक तथा सेना की तैयारी के विरोध में खड़े हो गए। सन् १९१७ से लेकर १९२६ तक ये सरकार तथा दल में महत्वपूर्ण पद सँभालते रहे। कई बार लेनिन के राजनीतिक मत का विरोध भी किया। साम्यवादी दल में एक विरोधी दल के साथ १९२५ से योगदान कर दल की कार्रवाई का विरोधी दल के साथ १९२५ से योगदान कर दल की कार्रवाई का विरोध करने लगे। सन् १९२६ में लियो त्रात्सकी के साथ होकर दल के विरुद्ध आचरण करने लगे। १९२७ में इन्हें दल से निष्कासित कर दिया गया। दो बार-सन् १९२८ तथा १९३३ में इन्हें दल में सम्मिलित किया गया। किंतु १९३२ तथा १९३४ में पुन: पार्टी के कार्य का विरोध करने पर ये निष्कासित कर दिए गए।

दल तथा सोवियत सरकार का विधिविरुद्ध विरोध करने पर इन्हें गिरफ्तार कर सन् १९३६ में मृत्युदंड दे दिया गया।

श्रेणी:भूतपूर्व बोलशेविक
श्रेणी:रूसी लोग
श्रेणी:१९३६ में निधन
गिरीश्वर मिश्र

प्रो॰ गिरीश्वर मिश्र  (जन्म 21 अप्रैल 1951) भारत के एक शिक्षाविद, मनोविज्ञानी, समाज विज्ञानी, लेखक, संपादक एवं महात्मा गान्धी अन्तर्राष्ट्रीय हिन्दी विश्वविद्यालय के पूर्व कुलपति रहे हैं। गोरखपुर विश्वविद्यालय से मनोविज्ञान में स्नातक, पीएचडी डिग्री प्राप्त करने के उपरांत वे उसी विश्वविद्यालय में मनोविज्ञान विषय के व्याख्याता के रूप में सन 1970 में कर्मजीवन प्रारंभ किया। 1978 से 1983 तक वे इलाहाबाद विश्वविद्यालय में कार्यरत रहे।
प्रो॰ मिश्र पांचवे आईसीएसएसआर सर्वे ऑफ़ साइकोलॉजी के प्रधान संपादक तथा नेशनल अकादमी ऑफ़ साइकोलॉजी, इंडिया और साइकोलॉजिकल स्टडीज के संपादक हैं।

सम्मान

 समाज विज्ञान के क्षेत्र में उनके योगदान के लिए मध्य प्रदेश सरकार के ओर से डाक्टर हरिसिंह गौड़ राष्ट्रीय पुरस्कार
 राधा कृष्ण पुरस्कार (मध्य प्रदेश उच्च शिक्षा आयोग) 
 गोविंद वल्लभ पंत पुरस्कार (केंद्रीय गृह मंत्रालय)

हिंदी पुस्तकें
 बाल अपराध
 ताकि उसका बचपन वापस मिल सके 
 सामान्य मनोविज्ञान (डी. सिंहा)
 मनोवैज्ञानिक अनुसंधान पद्धति (एल.बी. त्रिपाठी, ए.अग्रवाल, ए.एन. श्रीवास्तव, ए. श्रीवास्तव, ए.एन. मिश्रा के साथ) 
 आधुनिक प्रायोगिक मनोविज्ञान (एल.बी. त्रिपाठी, ए. अग्रवाल, ए.के. सक्सेना के साथ)
अनुवाद
 एक विकासशील देश में मनोविज्ञान : भारतीय अनुभव (Psychology in a third world country : The Indian experiences, D. Sinha)

अंग्रेज़ी में कार्य
 Psychological Consequences of Prolonged Deprivation (with L. B. Tripathi)
 Deprivation: Its Social Roots and Psychological Consequences (with D. Sinha and R. C. Tripathi)
 Perspectives on Indigenous Psychology (with A. K. Mohanty)
 Psychological Perspectives on Health and Stress, Psychology of Poverty and Social Disadvantage (with A. K. Mohanty)
 Applied Social Psychology in India, New Directions in Indian Psychology, Vol. 1: Social Psychology (with A. K. Dalal)
 Towards a Culturally Relevant Psychology (with J. Prakash)
 Rethinking Intelligence (with A. K. Srivastava)Hardcover: 258 pages
Publisher: Concept Publishing Co (दिसम्बर 1, 2007)
Language: English
ISBN 8180693392
ISBN 978-8180693397
 Psychology and Societal Development: Paradigmatic and Social ConcernsPublished by Concept, नई दिल्ली, 2006
ISBN 10: 8180692892/ISBN 13: 9788180692895

सन्दर्भ

बाहरी कड़ियाँ
 Girishwar Misra appointed VC of Mahatma Gandhi International Hindi University
 कुलपति संदेश
 Indian Council of Philosophical Research

Category:हिन्दी लेखक
Category:1951 में जन्मे लोग
Category:जीवित लोग
श्रेणी:भारतीय लेखक
टेक-टू इंटरएक्टिव

टेक-टू इंटरएक्टिव सॉफ्टवेयर, Inc. (), टेक-टू के रूप में भी जानी जाती हैं, एक अमेरिकी बहुराष्ट्रीय प्रकाशक, डेवलपर और वीडियो गेम और वीडियो गेम के बाह्य उपकरणों के वितरक हैं। टेक-टू पूरी तरह से रॉकस्टार गेम्स और 2के गेम्स के मालिक हैं। कंपनी का मुख्यालय, न्यूयॉर्क शहर में हैं और विंडसर, यूनाइटेड किंगडम में अंतरराष्ट्रीय मुख्यालय हैं। टेक-टू ने कई उल्लेखनीय खेल प्रकाशित किए हैं, इसकी सबसे प्रसिद्ध श्रृंखला ग्रांड थेफ्ट ऑटो सहित।

यह भी देखे 
ग्रैंड थेफ्ट ऑटो V

 सन्दर्भ 

श्रेणी:बहुराष्ट्रीय कम्पनियाँ
श्रेणी:वीडियो गेम प्रकाशक
कोंटाओ

कोंटाओ एक मुक्त जालस्थल बनाने का ओजार है। जो पीएचपी पर आधारित है।कोंटाओ प्रणाली आवश्यकताएँ . 17 जनवरी 2013 यह मुख्य रूप से जर्मन भाषा में उपलब्ध है।

इसे भी देखें
 वर्डप्रेस
 ड्रुपल

 सन्दर्भ 

 बाहरी कड़ियाँ 
 आधिकारिक जालस्थल https://web.archive.org/web/20120102102418/http://www.contao.org/

श्रेणी:मुक्तस्रोत सॉफ्टवेयर
रास्टर (जीआइएस)

thumb|रास्टर संरचना में सहेजे बिंदु आँकड़े
रास्टर आँकड़े भौगोलिक सूचना तंत्र में पिक्सेल्स की एक ग्रिड पर आधारित व्यवस्था में सहेजे गये आँकड़े होते हैं। रास्टर आँकड़ा संरचना असल में एक तरह की डिजिटल इमेज जैसी प्रणाली है। पिक्सेल्स का आकार इस व्यवस्था में रखे आँकड़ों के शुद्धता और सटीकता निर्धारित करता है।

भौगोलिक सूचना तंत्र में इसके अलावा वेक्टर आधारित आँकड़ा संरचना का प्रयोग होता है।

सभी उपग्रह चित्र और डिजिटल ऊँचाई मॉडल रास्टर आँकड़े के रूप में सहेजे जाते हैं।

श्रेणी:भौगोलिक सूचना तंत्र
प्रीति सिंह

प्रीति सिंह (जन्म: २६ अक्टूबर १९७१) चंडीगढ़ में स्थित एक लेखिका, उपन्यासकार हैं। प्रीति पिछले १५ सालो से एक पेशेवर लेखक के रूप में काम कर रही है। २०१२ में महावीर पब्लिशर्स द्वारा प्रकाशित इनका पहला उपन्यास "फ्लर्टिंग विथ फेट" बेस्ट सेलिंग उपन्यास रहा और वे अपनी दूसरी किताब "क्रॉसरोड्स" के साथ एक अवॉर्ड विजेता लेखिका बन चुकी हैं।"Torn between commitment and desire" , The Tribune, 18 अप्रैल 2014 १७ दिसंबर, २०१५ साहित्यकार प्रीति सिंह को अनुपमा फाउंडेशन द्वारा स्वयंसिद्धा सम्मान से पुरस्कृत किया गया। साल २०१६ में इनकी तीसरी पुस्तक वॉच्ड, जो एक क्राइम थ्रिलर उपन्यास हैं, का प्रकाशन ओमजी पब्लिशिंग हाउस द्वारा किया गया।

 जीवनी 
प्रीति सिंह एक सैनिक परिवार से ताल्लुक रखती हैं। उसके पिता मेजर जनरल श्री कुलवंत सिंह भारतीय सेना से सेवानिवृत्त हुए हैं और इनकी दिवंगत माँ, श्रीमती सोन्या सिंह, जिनका फेफड़ों के कैंसर के कारण निधन हो गया हैं। प्रीति ने अपनी स्कूली शिक्षा ला मार्टिनियर स्कूल, लखनऊ से किया। वें अंग्रेजी ऑनर्स के साथ एमसीएम डीएवी वुमन कॉलेज, चंडीगढ़ से स्नातक और पंजाब विश्वविद्यालय, चंडीगढ़ से अंग्रेजी साहित्य में परास्नातक हैं। इंदिरा गाँधी राष्ट्रीय मुक्त विश्वविद्यालय, दिल्ली से प्रीति सिंह ने पत्रकारिता एवं जनसंचार में स्नातकोत्तर डिप्लोमा हासिल की और एमिटी विश्वविद्यालय, नोएडा के साथ एक सम्पादक के रूप में अपने कैरियर शुरू किया। अन्नामलाई विश्वविद्यालय से बी.एड करने के बाद देश के विभिन्न आर्मी स्कूलों में अध्यापन का कार्य किया। इसके पूर्व वें एक रचनात्मक सामग्री लेखक के रूप में एक एसईओ कंपनी में भी कार्य कर चुकी थी। वर्तमान में वें चंडीगढ़ में बसी हुई हैं।"The Road Less Travelled" , The Indian Express, 19 अप्रैल 2014

 प्रकाशित पुस्तके 
 फ्लर्टिंग विथ फेट (२०१२)
 क्रॉसरोड्स (२०१४)"क्रॉसरोअड्स हर नारी की कहानी" , सत्य सन्देश, अप्रैल १७, २०१४]"किताब ऐसी" , अमर उजाला , अप्रैल १७, २०१४]
 वॉच्ड (२०१६)

 पुरस्कार 
 राष्ट्रमंडल बुकर पुरस्कार २०१२ के लिए नामांकित और २०१२ के बेस्ट डेब्यू अपराध कथा उपन्यास पुरस्कृत। 
 अनीश भनोट द्वारा जारी चंडीगढ़ की प्रमुख हस्तियों की कॉफी टेबल पुस्तक में छपा।
प्रीति सिंह को १७ दिसंबर, २०१५ को अनुपमा फाउंडेशन द्वारा स्वयंसिद्धा पुरस्कार से सम्मानित किया गया।
 इन्हें क्रॉसवर्ड के लिए साहित्यिक संस्था आगमन परिवार द्वारा बेस्ट ऑथर अवॉर्ड-2016 से सम्मानित किया गया।
 सन्दर्भ 

 बाहरी कड़ियाँ 

 अधिकारिक जालस्थल
 

श्रेणी:लेखिका
श्रेणी:चंडीगढ़ के लोग
श्रेणी:1971 में जन्मे लोग
श्रेणी:जीवित लोग
श्रेणी:भारतीय साहित्यकार
श्रेणी:भारतीय अंग्रेज़ी लेखक
लालबाग का राजा

लालबाग का राजा मुंबई का सबसे अधिक लोकप्रिय सार्वजनिक गणेश मंडल है। लालबागचा राजा सार्वजनिक गणेशोत्सव मंडल की स्थापना वर्ष १९३४ में चिंचपोकली के कोलियों के द्वारा हुई थी। यह मुंबई के लालबाग, परेल इलाके में स्थित हैं।

यह गणेश मंडल अपने १० दिवसीय समारोह के दौरान लाखों लोगों को अपनी ओर आकर्षित करता है। इस प्रसिद्ध गणपति को ‘नवसाचा गणपति’ (इच्छाओं की पूर्ति करने वाला) के रूप में भी जाना जाता है। हर वर्ष दर्शन पाने के लिए यहाँ करीबन ५ किलो मीटर की लंबी कतार लगती है। लालबाग के गणेश मूर्ति का विसर्जन गिरगांव चौपाटी में दसवें दिन किया जाता है।

 इतिहास 
इस मंडल की स्थापना वर्ष 1934 में अपने मौजूदा स्थान पर (लालबाग, परेल) हुई थी। पूर्व पार्षद श्री कुंवरजी जेठाभाई शाह, डॉ॰ वी.बी कोरगाओंकर और स्थानीय निवासियों के लगातार प्रयासों और समर्थन के बाद, मालक रजबअली तय्यबअली ने बाजार के निर्माण के लिए एक भूखंड देने का फैसला किया। मंडल का गठन उस युग में हुआ जब स्वतंत्रता संघर्ष अपने पूरे चरम पर था। लोकमान्य तिलक ने ब्रिटिश शासन के खिलाफ की लोगों की जागृति के लिए “सार्वजनिक गणेशोत्सव” को विचार-विमर्श को माध्यम बनाया था। यहा धार्मिक कर्तव्यों के साथ-साथ स्वतंत्रता संग्राम और सामाजिक मुद्दों पर भी विचार विमर्श किया जाता था। मुम्बई में गणेश उत्सव के दौरान सभी की नजर प्रसिद्ध ‘लालबाग के राजा’ के ऊपर होती है। इन्हें ‘मन्नतों का गणेश’ भी कहा जाता है। लालबाग में स्थापित होने वाले गणेश भगवान की प्रतिमा के दर्शन के लिए लोग दूर-दूर से आते हैं और ये भक्तगण कई कई घंटो (२० से २५ घंटे) तक कतारों में खड़े रहते हैं। गणेश चतुर्थी के दिन ‘लालबाग के राजा’ यानी गणेश भगवान की प्रतिमा की प्रतिष्ठापना के बाद यहां मन्नत के साथ आने वाले भक्तगणों में बॉलीवुड के कई मशहूर फिल्मी सितारे भी शामिल होते हैं। बॉलीवुड की फिल्मी हस्तियां सुबह आकर ही यहां गणेश भगवान की पूजा कर अपने मनोकामना पूरी होने की प्रार्थना करते हैं।

 सामाजिक कार्य  
"लालबागचा मंडल" में आई हुई दान रकम से कई चैरिटी भी चलती है। इस मंडल की अपनी कई अस्पताल और एम्बुलेंस हैं जहां गरीबों का निःशुल्क इलाज किया जाता है। प्राकृतिक आपदाओं में राहत कोष के लिए भी "लालबागचा मंडल" आर्थिक रूप से मदद करता है। १९५९ में ‘कस्तूरबा फंड’, १९४७ में ‘महात्मा गांधी मेमोरियल फंड’ और 'बिहार बाढ़ राहत कोष' के लिए दान दिया गया था।

 चित्र दीर्घा 

 सन्दर्भ 

 बाहरी कड़ियाँ
 अधिकारिक जालस्थल
श्रेणी:गणेश
श्रेणी:हिन्दू धर्म
श्रेणी:कोली
गिरगांव चौपाटी

thumbnail|गिरगाव चौपाटी में गणेश मूर्ति विसर्जन का एक दृश्य
गिरगांव चौपाटी मुंबई का एक प्रसिद्द समुद्र का किनारा हैं। 

चित्र

सन्दर्भ

श्रेणी:मुम्बई
श्रेणी:मुम्बई के बालूतट
चैत्य भूमि

thumb|250px|चैत्यभूमि
चैत्यभूमि मुंबई के दादर स्थित भारतीय संविधान के निर्माता भारतरत्न डॉ भीमराव आंबेडकर जी की समाधि स्थली और बौद्ध धर्म के लोगो का आस्था का केंद्र हैं। दादर के समुद्र तट पर चैत्य भूमि स्थित है।

दिल्ली में अपने निवास में ६ दिसंबर १९५६ को आंबेडकर का महापरिनिर्वाण हुआ और उनका पार्थिव मुंबई में लाया गया, चैत्यभूमि में ७ दिसंबर १९५६ को भदन्त आनन्द कौशल्यायन ने आंबेडकर का बौद्ध परम्परा के अनुसार दाह संस्कार किया था। आंबेडकर का दाह संस्कार के पहले उन्हें साक्षी रख उनके 20,00,000 अनुयायिओं ने बौद्ध धम्म की दीक्षा ली और यह दीक्षा उन्हें भदन्त आनन्द कौशल्यायन ने दी थी।

 चित्र दीर्घा 

सन्दर्भ

बाहरी कडियाँ

श्रेणी:मुम्बई
श्रेणी:बौद्ध तीर्थ स्थल
श्रेणी:भीमराव आंबेडकर को समर्पित स्मारक
हिन्दोस्थान

हिन्दोस्थान १९ वी सदी में कालाकांकर रियासत से प्रकाशित होने वाला एक दैनिक समाचार पत्र था। कालाकांकर नरेश राजा रामपाल सिंह ने नवंबर, १८५८ ई. में आपने कालाकाँकर से ही 'हिंदोस्थान' नाम का हिंदी दैनिक निकाला जिसका साप्ताहिक अंग्रेजी संस्करण भी इसी नाम से निकलता था। इन दोनों पत्रों के संपादक राजा रामपाल सिंह स्वयं ही रहे परंतु संपादन का काम पं. मदनमोहन मालवीय, पं. प्रतापनारायण मिश्र, बालमुकुंद गुप्त आदि करते थे। अंग्रेजी साप्ताहिक के संपादन के लिए आप एक अँगरेज सहकरी को इंग्लैंड से लाए थे। 'हिंदोस्थान' में शब्दों की वर्तनी सामान्य से भिन्न रहती थी, जैसे 'जितना' को 'ज्यतना', 'कितना को 'क्यतना', 'मैनेजर' को 'म्यनेजर'। 

 सन्दर्भ 

श्रेणी:समाचार पत्र
दिनेश सिंह (राजनीतिज्ञ)

राजा दिनेश सिंह (19 जुलाई 1925 – 30 नवम्बर 1995) भारत के भूतपूर्व केन्द्रीय विदेश मंत्री थे। वे उत्तर प्रदेश के प्रतापगढ़ जिला की जानी मानी कालाकांकर राजघराने से ताल्लुक रखते थे। राजा अवधेश सिंह इनके पिता व राजकुमारी रत्ना सिंह इनकी पुत्री हैं।

57y7अनशन चॅट  

(12345678910)

 सन्दर्भ 

श्रेणी:भारत के राजा
श्रेणी:उत्तर प्रदेश के लोग
श्रेणी:भारत सरकार के मंत्री
श्रेणी:1925 में जन्मे लोग
श्रेणी:१९९५ में निधन
समोच्च रेखा

right|thumb|300px|इस आरेख के नीचे वाले भाग में कई समोच्च रेखाएँ दर्शायी गयी हैं। साथ में, ऊपर के भाग में,  प्रत्येक समोच्च-रेखा के संगत मान देखा जा सकता है। इन मानों को समोच्च-रेखाओं के ऊपर संख्या लिखकर भी दर्शाया जाता है।
समोच्च रेखाएं (= सम + उच्च रेखाएँ) या परिरेखाएँ (contour/कन्टूर) उस वक्र को कहते हैं जो जिस पर किसी भौतिक राशि (जैसे ऊँचाई, ताप, आदि) का मान समान होता है। उदाहरण के लिए, किसी क्षेत्र के मानचित्र पर सामान ऊँचाई वाले बिदुओं को मिलाने वाली रेखाएँ (वक्र) समोच्च रेखाएँ कहलाएँगी।

दूसरे शब्दों में, यदि कोई भौतिक राशि दो चरों का फलन हो तो इस तल में एक वक्र की कल्पना करें जिसके सभी बिन्दुओं पर किसी भौतिक राशि (जैसे ताप) समान हो तो इस वक्र को एक परिरेखा कहेंगे। मानचित्रण में प्रायः समान ऊँचाई वाले बिन्दुओं को मिलाकर समोच्च रेखाएँ बनायी जातीं हैं। किन्तु समोच्च रेखाओं का उपयोग मानचित्रण के अलावा बहुत से अन्य क्षेत्रों में भी किया जाता है।

समोच्च रेखाओं के कुछ प्रकार
 समदाब रेखाएँ
 समताप रेखाएँ
 समघनत्व रेखाएँ
 समोच्च रेखाएँ

श्रेणी:मानचित्र भूगोल शब्दावली
कुनरी-शिकी रोमनीकरण

thumb|जापानी लेखन।
मोटे अक्षर'कुनरी-शिकी रोमनीकरण' (訓令式ローマ字?) जापानी भाषा को रोमन लिपि में लिखने का एक तरीका है। अनतरराष्ट्रीय मानक संस्थान (ISO) ने इसको ISO 3602 के नाम से मानकीकृत किया है। 

कुनरी-शिकी विधि पुरानी निहोन-शिकी विधि पर आधारित है किन्तु आधुनिक मानक जापानी के अनुसार परिवर्तित परिवर्धित है। 

あ ア aい イ iう ウ uえ エ eお オ o(ya)(yu)(yo)か カ kaき キ kiく ク kuけ ケ keこ コ koきゃ キャ kyaきゅ キュ kyuきょ キョ kyoさ サ saし シ siす ス suせ セ seそ ソ soしゃ シャ syaしゅ シュ syuしょ ショ syoた タ taち チ tiつ ツ tuて テ teと ト toちゃ チャ tyaちゅ チュ tyuちょ チョ tyoな ナ naに ニ niぬ ヌ nuね ネ neの ノ noにゃ ニャ nyaにゅ ニュ nyuにょ ニョ nyoは ハ haひ ヒ hiふ フ huへ ヘ heほ ホ hoひゃ ヒャ hyaひゅ ヒュ hyuひょ ヒョ hyoま マ maみ ミ miむ ム muめ メ meも モ moみゃ ミャ myaみゅ ミュ myuみょ ミョ myoや ヤ ya ゆ ユ yu よ ヨ yoら ラ raり リ riる ル ruれ レ reろ ロ roりゃ リャ ryaりゅ リュ ryuりょ リョ ryoわ ワ waゐ ヰ i ゑ ヱ eを ヲ wo ん ン nが ガ gaぎ ギ giぐ グ guげ ゲ geご ゴ goぎゃ ギャ gyaぎゅ ギュ gyuぎょ ギョ gyoざ ザ zaじ ジ ziず ズ zuぜ ゼ zeぞ ゾ zoじゃ ジャ zyaじゅ ジュ zyuじょ ジョ zyoだ ダ daぢ ヂ ziづ ヅ zuで デ deど ド doぢゃ ヂャ zyaぢゅ ヂュ zyuぢょ ヂョ zyoば バ baび ビ biぶ ブ buべ ベ beぼ ボ boびゃ ビャ byaびゅ ビュ byuびょ ビョ byoぱ パ paぴ ピ piぷ プ puぺ ペ peぽ ポ poぴゃ ピャ pyaぴゅ ピュ pyuぴょ ピョ pyo

श्रेणी:जापानी भाषा
डेट्राइट मेट्रोपॉलिटन वेन काउंटी विमानपत्तन

डेट्राइट मेट्रोपॉलिटन वेन काउंटी विमानपत्तन (Detroit Metropolitan Wayne County Airport) संयुक्त राज्य अमेरिका का एक बड़ा अंतर्राष्ट्रीय हवाई अड्डा है। यह डेट्राइट के उपनगर रोमुलस, मिशिगन में  क्षेत्र में स्थित है। इसे डेट्राइट मैट्रो एयरपोर्ट, मैट्रो एयरपोर्ट और सरलता से डीटीडब्ल्यू के नाम से भी जाना जाता है।

सन्दर्भ

बाहरी कड़ियाँ

 

श्रेणी:अमरीका के विमानक्षेत्र
माया डोलस

right|thumb|माया डोलास
माया डोलस (), (अक्टूबर १५, १९६६ – नवम्बर १६, १९९१) मुंबई का एक कुख्यात अपराधी था। १९९१ लोखंडवाला कॉम्प्लेक्स गोलीबारी में मुंबई पुलिस ने माया डोलस को उसके अन्य साथियों के साथ मार गिराया।.

डोलास की कहानी पर, 2007 में एक फिल्म "शूटआउट एट लोखंडवाला" में बनाई गई थी,जिसमें विवेक ओबेरॉय ने माया की भूमिका निभाई थी, और अमृता सिंह उसकी मां रत्नाप्रभा डोलास का किरदार निभाया था।

 सन्दर्भ 

श्रेणी:अपराधी
श्रेणी:मुंबई के लोग
श्रेणी:1966 में जन्मे लोग
श्रेणी:१९९१ में निधन
जगत नारायण मुल्ला

thumb|right|200px|सरकारी वकील जगतनारायण 'मुल्ला'
पंडित जगत नारायण मुल्ला (जन्म- 14 दिसम्बर 1864 ई., कश्मीर; मृत्यु- 11 दिसम्बर 1938 ई.) अपने समय में उत्तर प्रदेश के प्रसिद्ध वकील और सरकारी अभियोजक थे। 'मुल्ला' उनका उपनाम था। वें 3 वर्ष तक लखनऊ विश्वविद्यालय के उपकुलपति भी रहे। 
पंडित जगत नारायण , पंडित मोती लाल नेहरू के भाई नन्द लाल नेहरू के समधी थे।
नन्दलाल नेहरू के पुत्र किशन लाल नेहरू का विवाह जगत नारायण की पुत्री स्वराजवती मुल्ला से हुआ था।
ref>Jagat Narain Mulla (1863 - 1938) 

काकोरी कांड जिसमें भारत में सशस्त्र क्रांति करने के लिए पं राम प्रसाद बिस्मिल, रोशन सिंह, अशफाक उल्ला खान, राजेंद्र लाहिड़ी और 8 अन्य क्रांतिकारियों ने ट्रेन से जा रहे  सरकारी खजाने को लखनऊ के पास काकोरी स्टेशन पर  लूट कर उस से हथियार खरीदने की प्लानिंग की थी

उस काकोरी कांड में ब्रिटिश के तरफ से पब्लिक प्रॉसिक्यूटर मोतीलाल नेहरू थे

लेकिन मोतीलाल ने अपना नाम न देकर अपने फूफेरे भाई और अपने जूनियर पंडित जगत नारायण मुल्ला का नाम दिया था

पंडित जगत नारायण मुल्ला भी तथाकथित रूप से गिरफ्तार कश्मीरी ब्राह्मण थे और मोतीलाल नेहरू का रिश्तेदार थे और इलाहाबाद में मोतीलाल नेहरू का जूनियर वकील था उनके ही ऑफिस में काम करते थे

और मोतीलाल नेहरू तथा जगत नारायण मुल्ला ने पूरी ताकत लगा दिया कि राम प्रसाद बिस्मिल रोशन सिंह राजेंद्र लाहिड़ी और अशफाक उल्ला खान को फांसी पर लटका दिया जाए और वही हुआ

जगत नारायण मुल्ला  की धारदार दलीलों से अदालत में उन्होंने साबित कर दिया कि उन्होंने भारत के ब्रिटिश सरकार के खिलाफ सशस्त्र क्रांति किया सरकारी खजाना लूटने की कोशिश किया और अंग्रेजों ने मोतीलाल नेहरू और उनके जूनियर पंडित जगत नारायण मुल्ला  की मदद से ही सभी क्रांतिकारियों को फांसी पर लटका दिया

बाद में पंडित जगत नारायण मुल्ला कांग्रेस से भी जुड़े और उनके बेटे आनंद नारायण मुल्ला  को आजादी के बाद कांग्रेस ने लोकसभा का टिकट देकर 10 सालों तक संसद भेजा उन्हें इलाहाबाद हाई कोर्ट में जज ही बनाया उसके बाद उनको राज्यसभा भी भेजा

 परिचय 
जगत नारायण मुल्ला के पिता पंडित काली सहाय मुल्ला उत्तर प्रदेश में सरकारी सेवा में थे। इसीलिए जगत नारायण की शिक्षा उत्तर प्रदेश में ही हुई। उन्होंने आगरा विश्वविद्यालय से क़ानून की परीक्षा उत्तीर्ण की और लखनऊ में वकालत करने लगे। शीघ्र ही उनकी गणना प्रसिद्ध वकीलों में होने लगी। अपने समय के प्रमुख व्यक्तियों, जैसे-पंडित मोतीलाल नेहरू, बाबू गंगा प्रसाद वर्मा, सी. वाई. चिन्तामणि, बिशन नारायण दर आदि से उनके घनिष्ठ सम्बन्ध थे।

1916 ई. की लखनऊ कांग्रेस की स्वागत-समिति के अध्यक्ष वही थे। लगभग 15 वर्षों तक लखनऊ नगरपालिका के अध्यक्ष रहे। मांटेग्यू चेम्सफ़ोर्ड सुधारों के बाद उत्तर प्रदेश कौंसिल के सदस्य निर्वाचित हुए और प्रदेश के स्वायत्त शासन विभाग के मंत्री बने। जगत नारायण मुल्ला 3 वर्ष तक वे लखनऊ विश्वविद्यालय के उपकुलपति भी रहे।
हंटर कमेटी के सदस्य

जब भारत में जलियांवाला बाग़ के हत्याकाण्ड सहित दमन का नया दौर शुरू हो गया था और इन घटनाओं की जाँच के लिए सरकार ने जो ‘हंटर कमेटी’ गठित की थी, उसके तीन भारतीय सदस्यों में एक जगत नारायण मुल्ला भी थे। इन तीनों ने कमेटी की रिपोर्ट में अपनी असहमति दर्ज की थी।

 निधन 
जीवन के अन्तिम वर्षों में जगत नारायण मुल्ला अस्वस्थ रहने लगे थे। इलाज के लिए स्विट्ज़रलैण्ड तक गए। बाद में 11 दिसम्बर 1938 को उनका देहान्त हो गया।

सन्दर्भ

श्रेणी:वकील
श्रेणी:उत्तर प्रदेश के लोग
श्रेणी:1864 में जन्मे लोग
श्रेणी:१९३८ में निधन
बृजेश सिंह

कुंवर बृजेश सिंह (म्रत्यु- ३१ अक्टूबर १९६६) कालाकांकर राजघराने से भारतीय कम्युनिस्ट नेता थे। वे भारत के भूतपूर्व विदेश मंत्री राजा दिनेश सिंह के चाचा थे।Kalakankar taluq Genealogy and history .
रूस के तानाशाह स्टालिन की बेटी स्वेतलाना एलिल्युयेवा और कालाकांकर के राजकुमार ब्रजेश सिंह के प्रेम प्रकरण ६० के दशक का चर्चित और विवादित मुद्दा रहा। 

thumbnail|अपनी बेटी स्वेतलाना एलिल्युयेवा को गोद में उठाये जोसेफ स्तालिन

स्वेतलाना रूसी तानाशाह जोसेफ स्तालिन की सबसे छोटी बेटी थी और शायद स्तालिन की सबसे प्रिय संतान भी। बृजेश सिंह भारतीय कम्युनिस्ट नेता थे और इलाज करवाने रूस गए थे। बृजेश सिंह कालाकांकर के राजघराने से थे और उनके भतीजे दिनेश सिंह केंद्र सरकार में मंत्री रहे थे। बृजेश सिंह काफी पढ़े-लिखे, नफीस और सौम्य व्यक्ति थे और उनसे स्वेतलाना का प्रेम संबंध हो गया। लेकिन सोवियत सरकार ने उन्हें शादी की अनुमति नहीं दी। बृजेश सिंह की मृत्यु १९६७ में मास्को में हो गई और उनका शव लेकर स्वेतलाना भारत आईं। नई दिल्ली में वह सोवियत अधिकारियों और जासूसों को चकमा देकर अमेरिकी दूतावास पहुंच गईं। उन्होंने अमेरिका में राजनीतिक शरण मांगी और बाद में अमेरिका और इंग्लैंड में रहीं। यह शीत युद्ध के चरम का वह दौर था और तब स्तालिन की बेटी का अमेरिका से शरण मांगना और सोवियत व्यवस्था को नकार देना बहुत बड़ी खबर थी।

भारत में यह संवेदनशील मुद्दा इसलिए था कि स्वेतलाना ने भारत आकर यह किया था और तब भारत के सोवियत संघ और अमेरिका दोनों से अच्छे रिश्ते थे। भारत पूरी तरह सोवियत कैंप में नहीं गया था, लेकिन भारतीय विदेश नीति का झुकाव सोवियत संघ की ओर था। अमेरिका भी इसे तूल नहीं देना चाहता था, क्योंकि तब अमेरिका-रूस संबंधों में थोड़ी बेहतरी आने लगी थी। ऐसे में स्वेतलाना को पहले स्विट्जरलैंड भेजा गया और वहां से कुछ समय बाद वह अमेरिका गईं।

यह कहानी इस बात का भी प्रमाण है कि राजनीति और विचारधारा के झगड़े किसी की व्यक्तिगत जिंदगी को कितना प्रभावित करते हैं। बृजेश और स्वेतलाना के मामले में यह इसलिए भी महत्वपूर्ण था, क्योंकि वह २०वीं शताब्दी के सबसे विवादास्पद व्यक्तित्वों में से एक की संतान थी।

तानाशाह स्टालिन की बेटी स्वेतलाना ने कालाकांकर के राजकुमार ब्रजेश सिंह से रिश्तों की पींगें बढ़ाई थीं, तब भूचाल उठ खड़ा हुआ था। भारत और सोवियत संघ की दोस्ती शुरुआती दौर में थी और उसके तन्तुओं को अभी मजबूत होना बाकी था। पर सियासत अपनी जगह, प्यार अपनी जगह। दोनों ने जिंदगी के अंतिम समय तक प्रेम की रीति को निभाया। ब्रजेश सिंह की मृत्यु के बाद स्वेतलाना उनकी अस्थियों को लेकर भारत आई थीं। उन्हें मालूम था कि हम हिन्दुस्तानियों की सबसे बड़ी इच्छा गंगा की गोद में विलीन हो जाना ही होती है। बाद में अप्रैल १९६७ में एक इंटरव्यू के दौरान उन्होंने कहा था कि मैं ब्रजेश सिंह की पत्नी हूँ। 

 सन्दर्भ 

श्रेणी:उत्तर प्रदेश के लोग
श्रेणी:1966 में जन्मे लोग
श्रेणी:जीवित लोग
स्वेतलाना अलिलुयेवा

स्वेतलाना एलिल्युयेवा या स्वेतलाना अलिलुयेवा  (, ) (28 फ़रवरी 1926 – 22 नवम्बर 2011) सोवियत संघ के चर्चित नेता, राष्ट्रपति जोसेफ़ स्टालिन की इकलौती लड़की संतान थी।"Land of Opportunity" , TIME 26 मई 1967.
अपने पिता के बजाय अपनी मां के नाम का इस्तेमाल करती थीं। स्वेतलाना ने चार शादियां की थीं। आखिरी शादी उन्होंने पेट्रास से की थी। 

वे बृजेश सिंह की ‘अनौपचारिक’ पत्नी थीं। बृजेश सिंह उन भारतीय कम्युनिस्टों में से एक थे जिन्होंने बीसवीं सदी के तीसरे दशक के बाद मॉस्को को अपना घर बनाया था। 1967 में बृजेश सिंह की मौत हो गई। कहा जाता है कि वहां उनका सही इलाज नहीं किया गया था। 

thumbnail|Lavrenti Beria, जोसेफ स्टालिन (पृष्ठभूमि में) और स्वेतलाना (बाल्यावस्था में) साथ
स्वेतलाना ने तय किया था कि उनका अंतिम संस्कार हिंदू रिति- रिवाज के हिसाब से करेंगी। वह ब्रजेश सिंह कि अस्थियां गंगा में बहाने के लिए भारत भी लाई थी। हालांकि सोवियत नेताओं ने स्वेतलाना को ऐसा न करने के लिए मनाने की काफी कोशिश की थी। कहा जाता है कि उस समय के सोवियत प्रधानमंत्री अलेक्सी कोसिगिन ने उनसे कहा था कि वह जोखिम ले रही हैं क्योंकि कट्टर हिंदुओं में विधवाओं को मृत पति के साथ जलाने की परंपरा है। जिद पर अड़ी स्वेतलाना भारत पहुंच गईं। वह ब्रजेश सिंह के घर गई और वहीं बसना चाहती थीं। लेकिन भारत में रुकने की उन्हें अनुमति नहीं मिली।

जब वह उत्तर प्रदेश में अपने पति के पुश्तैनी गांव से दिल्ली लौटीं तो भारत नेहरू के बाद पहले आम चुनाव की गहमागहमी के बीच था। इसलिए वह उस समय के मीडिया में महत्वपूर्ण खबर नहीं बन सकी। लेकिन अचानक एक सुबह एक छोटे परमाणु धमाके जैसी खबर आई। स्टालिन की बेटी ने दिल्ली से अमरीका में शरण लेने की ठानी है।. सोवियत संघ ने भारत से कड़ा विरोध जताया। भारत इसमें कुछ नहीं कर सकता था अमेरिका के दबाव के आगे नेहरू झुक गए। स्वेतलाना भारत में सोवियत संघ के राजदूत निकोलाई बेनेडिक्टोव के यहां सोवियत दूतावास ठहरी हुई थीं।

वह धोखे से अमरीकी दूतावास में चली गई। अमरीकी दूतावास तब तक बंद हो चुका था। स्वेतलाना ने ड्यूटी पर तैनात अधिकारी को बताया कि वो कौन हैं और क्या चाहती हैं। अमरीकी राजदूत चेस्टर बॉवल्स को रात में आना पड़ा और अमेरिका जाने का रास्ता साफ हो गया। अमेरिका उस समय हर सोवियत संघ से भागे व्यक्ति को शरण देता था। राजदूत ने एक सीआईए अधिकारी के साथ स्वेतलाना को रोम की एक फ्लाइट में सवार होने के लिए एयरपोर्ट भेज दिया। फिर वहां से वह अमेरिका पहुंच गईं। जब स्वेतलाना रोम में सुरक्षित पहुंच गईं तभी इस खबर को जग जाहिर किया गया। 

स्वेतलाना ने चार शादियां की थीं। आखिरी शादी उन्होंने विलियम पेट्रास से की थी। 1984 में वह सोवियत संघ लौट आई और पश्चिम को काफी कोसा। लेकिन एक साल बाद ही उनका बदलते रूस से मोह भंग हो गया और अमेरिका लौट गई और वहां जा कर कहा कि अब वह कभी रूस नहीं जाएंगी। अमेरिका में जा कर स्वेतलाना तो मीडिया में छाई रही लेकिन बेवकूफी भरे तमाम फैसलों के कारण उनकी जिंदगी के आखिर लम्हे तंगहाली में गुजरे। बायोग्राफी के लिए उस जमाने उन्हें 25 लाख डालर मिले थे। लेकिन उन्होंने काफी पैसा दान कर दिया और गलत निवेश में लगा दिया। यह दान उन्हें काफी भारी पड़ा। सोवियत संघ से भाग कर अमेरिका आए लोगों को वह मदद करती रही। लेकिन इस चक्कर में वह खुद मुसीबत में पड़ गई। स्वेतलाना की लड़की ओल्गा पोर्टलैंड में रहती है, जबकि बेटे जोसफ की मौत 2008 में हो गई थी। स्वेतलाना के दोनों भाइयों की मौत बहुत पहले ही हो गई थी।

 निधन 
22 नवम्बर 2011 को 85 वर्ष की आयु में अमरीका में निधन हो गया है। 

 सन्दर्भ 

 अन्य 
 
 
 

श्रेणी:1926 में जन्मे लोग
श्रेणी:२०११ में निधन
पोताला महल

पोताला महल|right|thumb|300px
पोताला महल (तिब्बती भाषा : པོ་ཏ་ལ) ल्हासा शहर के उत्तर पश्चिमी भाग में खड़े लाल पहाड़ी पर स्थित है। यह एक शानदार बुर्जनुमा भवन है जो तिब्बत का एक प्रतीकात्मक वास्तु है। समूचा निर्माण तिब्बती वास्तु शैली में किया गया और पहाड़ पर खड़ा हुआ है। इसका निर्माण १६४५ में आरम्भ हुआ। यह महल तिब्बत के थुबो राजकाल में राजा सोंगत्सांकांबू ने थांग राजवंश की राजकुमारी वनछङ के साथ विवाह के लिए बनवाया था। 17वीं शताब्दी में उसके पुनर्निर्माण के बाद वह विभिन्न पीढियों के दलाई लामा का आवास बनाया गया। वह तिब्बत के राजनीतिक व धार्मिक मिश्रित शासन का केन्द्र था। 

पोताला महल में बेशुमार कीमती चीजें सुरक्षित रखी हुई हैं और देश का एक कलाकृति खजाना माना जाता है। वर्ष 1994 में पोताला महल विश्व सांस्कृतिक विरासत सूची में शामिल किया गया। 

पोताला महल के दो भाग हैं- लाल महल और श्वेत महल। 

बाहरी कड़ियाँ
पोताला महल
विश्व के दस सुन्दर महल
Har
श्रेणी:तिब्बत में विश्व धरोहर स्थल
हिडिम्बा देवी मंदिर

हिडिम्बा देवी मंदिर|right|thumb|300px 
हिडिम्बा देवी मंदिर मनाली में हिमाचल प्रदेश में स्थित है। यह एक प्राचीन गुफा-मन्दिर है जो हिडिम्बी देवी या हिरमा देवी को समर्पित है । जिसका वर्णन महाभारत में भीम की पत्नी के रूप में मिलता है ।
मन्दिर में उकीर्ण एक अभिलेख के अनुसार यह मंदिर का निर्माण राजा बहादुर सिंह ने  1553 ईस्वी में करवाया था । पैगोडा की शैली में निर्मित यह मंदिर अत्यंत सुंदर है ।
यह मंदिर मनाली शहर के पास के एक पहाड़ पर स्थित है । मनाली आने वाले सैलानी यहाँ जरूर आते है । देवदार वृक्षो से घिरे इस मंदिर की खूबसूरती बर्फबारी के बाद देखते ही बनती है ।

 फोटो गैलरी 

 इन्हें भी देखें
 हिडिम्बा देवी

 बाहरी कडियाँ
हिडिम्बा मंदिर

श्रेणी:भारत में मंदिर
श्रेणी:हिन्दू तीर्थ स्थल
श्रेणी:हिमाचल प्रदेश में पर्यटन
श्रेणी:हिमाचल प्रदेश में पर्यटन आकर्षण
श्रेणी:हिमाचल प्रदेश में हिन्दू मंदिर
श्रेणी:भारत में हिन्दू गुफा मंदिर
भौतिकी इंजन

right|thumb|300px|मुक्तस्रोत भौतिकी इंजन : टोकामाक
भौतिकी इंजन (physics engine) से आशय ऐसे सोफ़्टवेयर से है जो किसी भौतिक निकाय का सन्निकट सिमुलेशन प्रदान करता हो। उदाहरण के लिये दृढ़ पिण्डों की गति, मृदु पिण्डों की गति, तरल गतिकी, आदि का सिमुलेशन। विडियो गेम्स इसके प्रमुख उपयोगकर्ता हैं। विडियो खेलों के लिये सिमुलेशन वास्तविक समय में होना चाहिये। 

 प्रमुख भौतिकी इंजनों का विवरण 

 इंजन प्रकार वेबपता प्रचालन तंत्र स्रोतभाषा Bullet Open Source bulletphysics.com Windows, Linux, Mac OS X Box 2D (2D-Engine) Open Source box2d.org Windows, Linux, Mac OS X IBDS Open Source impulse-based.de Windows, Linux, Mac OS X Havok kommerziell Havok.com Windows, Mac OS (ab 4.0) PhysX (vormals NovodeX) kommerziell nvidia.com Windows, Linux C++, C# (PhysX-sharp) Karma kommerziell Renderware.com Windows Meqon kommerziell Meqon.com Windows Newton Game Dynamics Open Source Newtondynamics.com Windows, Linux, Mac OS Open Dynamics Engine Open Source ODE.org Windows, Linux, Mac OS X, Unix-Derivate Tokamak Open Source tokamakphysics.com Windows C++ True Axis kommerziell trueaxis.com Windows Phyz (Dax Phyz) kostenlos phyz.ath.cx Windows starLiGHT.Engine kommerziell starLiGHT-Engine.de Windows, XBox, Windows Phone 7, Silverlight C# / Microsoft XNA

 सन्दर्भ 

 बाहरी कड़ियाँ
 JavaScript Physics Engines Comparison

श्रेणी:सिमुलेशन
दुच्चिओ दि बुओसेग्ना

right|thumb|300px|
दुच्चिओ दि बुओसेग्ना (१२५५-१३१८) सियना स्कूल का इतालीय चित्रकार था। 

परिचय
१२७८ में उसने दस्तावेज और कागज रखने के १२ डिब्बों की अत्यंत कलापूर्ण सज्जा प्रस्तुत की। तत्पश्चात् फ्लोरेंस के सेंट मेरिया नोवेला चर्च की एक वेदिका के चित्रण का कार्य उसे सौंपा गया। कुछ अर्से तक वह पुस्तकों के आवरणचित्रों के डिजाइन और अन्य स्फुट कार्यों में व्यस्त रहा। फिर ज्यों ही उसने सियना में पालाज़ो पब्लिको शैपल की वेदिका पर 'संतों सहित बालक ईसा और देवी मरियम' का चित्रण समाप्त किया, स्थानीय कैथड्रल की उच्च वेदिका पर भी उसे इसी विषय पर चित्र बनाने का आदेश हुआ।

जीवन भर दुच्चिओ पौराणिक एवं धार्मिक विषयों को लेकर विभिन्न गिरजाघरों की सुसज्जा में प्रयत्नशील रहा। सूक्ष्म संरचना, व्यापक निर्माण प्रक्रिया और रंगों की वैयक्तिक अंतराभूति में वह बेजोड़ था। वस्तु को चित्रित करने के पूर्व वह उसकी पूरी रूपरेखा हृदयंगम कर लेता था। तत्कालीन कलाकार जिओवान्नी पिसानो और चिमाबुए का भी उसपर अप्रत्यक्ष रूप से प्रभाव पड़ा। सियना गिरजाघर की पूर्व दिशा की ओर की खिड़की में चिमाबुए के अनुकरण पर ही दृश्य एवं आकृतियाँ निर्मित की गई। किंतु उसकी परवर्ती कृतियों में उक्त प्रभाव शनै: शनै: लुप्त होता गया और बैज़टाइन एवं गौथिक कलादर्श हावी हो गए।

दुच्चिओ द्वारा निर्मित कुछ वेदिकाएँ अप्राप्य हैं। सियना की एक दुतर्फा चित्रित चौखट में लगभग ५९ दृश्यांकन हैं। जिओत्तो की कला की तुलना में उसके चित्र यत्र तत्र रूढ़ एवं परंपरागत से प्रतीति होते हैं, पर १४ शताब्दी में अपने समकालीनों के बीच वह बड़ा प्रभावशाली सिद्ध हुआ। उसकी विशिष्ट कलापद्धति और टेकनीक लगभग १५० वर्षों तक प्रेरणास्त्रोत बने रहे।

सन्दर्भ
श्रेणी:चित्रकार
घेरा

right|thumb|300px|कुस्तुंतुनिया का घेरा
right|thumb|300px|येरुशलम की जीत (१०९९ ई)

घेरा (siege) का अर्थ है किसी नगर या दुर्ग को सैनिकों द्वारा घेरना ताकि इसको जीता जा सके। घेरा डालकर युद्ध करना एक प्रकार का लगातार चलने वाला किन्तु कम तीव्रता का युद्ध है जिसमें एक पक्ष रक्षात्मक रवैया अपनाते हुए किसी दुर्ग या दीवार के अन्दर 'मजबूत' स्थिति में होता है और दूसरा पक्ष उसे चारों ओर से घेरे रहता है ताकि बाहर से अन्दर कोई न जा पाये न ही अन्दर से कोई भाग निकलने में सफल हो। इस तरह की घेराबन्दी के द्वारा शत्रु की भोजन सामग्री, जलापूर्ति, एवं अन्य सभी सुविधाएँ रोक दी जातीं हैं। इसके अलावा 'घेरा इंजनों' (सीज इंजन), तोप, सुरंग आदि के द्वारा शत्रु पर प्रहार किया जाता है।

श्रेणी:युद्ध
ऐपोमारफ़ीन

right|thumb|150px
ऐपोमारफ़ीन (Apomorphine) या ऐपोमारफ़ीन हाइड्रोक्लोराइड एक एल्कलॉयड व्युत्पन्न यौगिक है। 

यह मारफ़ीन पर हाइड्रोक्लोरिक अम्ल के प्रयोग से प्राप्त होता है। यह केंद्रीय वमनकारक (emetic) है तथा विषपान की चिकित्सा में ५ मिलीग्राम की मात्रा में अधस्रवक मार्ग से वमन कराने के लिए प्रयुक्त होता है। इसकी मात्राएँ आधे-आधे घंटे पर दो बार तक दी जा सकती हैं।

श्रेणी:दवा
सर्जियो काटो

सर्जियो लुईस परेबा, सर्जियो काटो के नाम से अधिक परिचित हैं| उनका जन्म सन १९६०,१५ जुलाई को हुआ था| सर्जियो काटो एक ब्रेज़ीलियन अभिनेता, टीवी होस्ट और एक हास्य कलाकार भी हैं| स्कलेरिओ मे एक संगीत आयोजन के द्वारा उनका नाम रियो डी जेनेरिओ मे प्रसिद्ध हुआ| उसके बाद से ही उन्होने टीवी कार्यक्रम, विभिन्न प्रचार और फिल्मों मे काम करना शुरू किया|
सर्जियो काटो एक प्रसिद्ध फुटबॉल खिलाड़ी हैं और उनके भाई मज़ारोपी एक फुटबॉल प्रशिक्षक हैं|Sergio Kato - Biography - IMDb
thumbnail|र्जियो काटो और लिज़ा मिनेली
 प्रारंभिक जीवन 
रियो डी जेनेरिओ मे teatro o tablado नामक एक थियेटर से उन्होने अपनी अभिनय यात्रा आरम्भ की|वहीं रहकर ही वो अपनी शिक्षा और काम एक साथ करते थे|१९८२ मे उन्होने ब्रेज़ीलियन वायु सेना मे योगदान दिया और १९८५ मे वह यू॰के॰ चले गये थे|वहां जाकर उन्होने कैलिफोर्निया उच्च विद्याल्य से अंग्रेज़ी का अध्धयन करने के बाद कैलिफोर्निया विश्वविद्यालय, लॉस ऐंजेलिस से डिप्लोमा प्राप्त किया|

 सिनेमा एवं टीवी जीवन कार्य 
सर्जियो काटो का पहला सिनेमा है Bete Balanço, जिसमे उन्होने नृत्य का अभिनय किया| बैले शिल्‍प से उन्होने अभिनय करना चाहा, जो संपन्न हुआ Brenda Starr नामक फिल्म के साथ जिसमे उन्होने ब्रुक शिल्ड के साथ एक गाड़ी चालक का अभिनय किया था| उसके बाद उन्होने I Might Even Love You नामक सिनेमा मे एक पियक्कड़ का अभिनय किया था|

चलचित्र तालिका
टेलीविज़न
 सान टाइटल रोल नोट्स१९८३	वीवा ओ गोर्डो१९८६	 मियामी वाइस	नेल्सन ओरमुस१९९१	वन लाइफ तो लिव	टॉम१९९१थे गोल्डेन गर्ल्स१९९३सेंफेल्ड१९९३आ डिफरेंट वर्ल्ड१९९३वेरओ क़ुएंटे१९९७आ इंडोमडाआर्नोल्ड१९९७मेडम ले कॉन्सुलले शॉफर१९९९थे वेस्ट विंगडी.सी. कॉप२००३लस वेगसकसीनो डीलर२००८ब्रेकिंग बादडी एजेंट टॉम२००९टू आंड a हाफ में जीनो२०१०अत्याचारवॉलेस
फोटो गैलरी

 सन्दर्भ
नरेन्द्र सिंह तोमर

नरेन्द्र सिंह तोमर भारत के एक राजनेता हैं। वे सम्प्रति प्रधानमंत्री नरेन्द्र मोदी के मंत्रिमंडल में भारत के वर्तमान केंद्रीय कृषि एवं किसान कल्याण, खाद्य प्रसंस्करण उद्योग, ग्रामीण विकास एवं पंचायती राज मंत्री हैं।[http://www.archive.india.gov.in/govt/loksabhampbiodata.php?mpcode=4507  Detailed Profile on the Government of India

 जन्म और शिक्षा 
मध्य प्रदेश के मुरैना जिले में पोरसा विकासखंड के तहत आने वाले ग्राम ओरेठी में मुंशी सिंह तोमर के पुत्र नरेंद्र सिंह तोमर का जन्म 12 जून 1957 को तोमर क्षत्रिय परिवार में हुआ था। उन्होंने स्नातक की शिक्षा ग्रहण की है। वे इस दौरान महाविद्यालय में छात्र संघ के अध्यक्ष भी रहे। शिक्षा पूरी करने के बाद वे ग्वालियर नगर निगम के पार्षद पद पर निर्वाचित हुए। इसके बाद वे पूरी तरह से राजनीति में सक्रिय रहे। वे 1977 में भारतीय जनता युवा मोर्चा के मंडल अध्यक्ष बनाए गए।

 राजनैतिक जीवन 
प्रधानमंत्री नरेंद्र मोदी के मंत्रिमंडल में शामिल किए गए मध्यप्रदेश भारतीय जनता पार्टी के अध्यक्ष नरेंद्र सिंह तोमर संगठनात्मक क्षमता के साथ ही प्रशासन पर मजबूत पकड़ और कुशल रणनीतिकार के रूप में जाने जाते हैं। बात करने की बजाए काम को तवज्जो देने वाले तोमर पहली बार प्रदेश के मुरैना संसदीय क्षेत्र से वर्ष 2009 में लोकसभा सदस्य निर्वाचित हुए थे। वे इसके पहले प्रदेश से राज्यसभा सदस्य थे। तोमर इस बार ग्वालियर लोक सभा निर्वाचन क्षेत्र से सांसद निर्वाचित हुए हैं।

वे युवा मोर्चा में विभिन्न पदों पर रहते हुए 1996 में युवा मोर्चा के प्रदेशाध्यक्ष बनाए गए। तोमर पहली बार 1998 में ग्वालियर से विधायक निर्वाचित हुए और इसी क्षेत्र से वर्ष 2003 में दूसरी बार चुनाव जीता। इस दौरान वे सुश्री उमा भारती, बाबूलाल गौर और शिवराज सिंह चौहान मंत्रिमंडल में कई महत्वपूर्ण विभागों के मंत्री भी रहे।

उन्हें वर्ष 2008 में तत्कालीन लोकसभा अध्यक्ष, सोमनाथ चटर्जी ने उत्कृष्ट मंत्री के रूप में सम्मानित किया था। तोमर वर्ष 2008 में भाजपा के प्रदेशाध्यक्ष पद पर निर्वाचित हुए और उसके बाद वे 15 जनवरी 2009 में निॢवरोध राज्यसभा सदस्य चुने गए। बाद में वे पार्टी के राष्ट्रीय महामंत्री पद पर रहे। तोमर एक बार फिर 16 दिसम्बर 2012 को पार्टी के प्रदेशाध्यक्ष बनाए गए। 

सन्दर्भ

इन्हें भी देखें
 भारत का केन्द्रीय मंत्रिमंडल 
 नरेन्द्र मोदी का मंत्रिमण्डल
 इस्पात मंत्रालय, भारत सर पेयजल   

श्रेणी:1957 में जन्मे लोग
श्रेणी:जीवित लोग
श्रेणी:महाराष्ट्र के लोग
श्रेणी:१६वीं लोक सभा के सदस्य
श्रेणी:भारतीय जनता पार्टी के राजनीतिज्ञ
श्रेणी:मोदी मंत्रिमंडल
कसार देवी

३००px|अंगूठाकार|कसार देवी मंदिर
कसार देवी उत्तराखण्ड में अल्मोड़ा के निकट एक गाँव है। यह कसार देवी मंदिर के कारण प्रसिद्ध है। मंदिर दूसरी शताब्दी का है। स्वामी विवेकानन्द १८९० में यहाँ आये थे। इसके अलावा अनेकों पश्चिमी साधक यहाँ आये और रहे। यह क्रैंक रिज के लिये भी प्रसिद्ध है जहाँ १९६०-७० के दशक के हिप्पी आन्दोलन में बहुत प्रसिद्ध हुआ था। आज भी देशी-विदेशी पर्वतारोही और पर्यटक यहाँ आते रहते हैं।

प्रतिवर्ष कार्तिक पूर्णिमा (नवम्बर-दिसम्बर में) को यहाँ कसार देवी का मेला लगता है। 

कसार देवी जी पी एस 8 ( KASAR DEVI GPS 8) :- 

कसार देवी मंदिर परिसर में जी पी एस 8 ( KASAR DEVI GPS 8) वह पॉइंट है, जिसके बारे में  अमेरिका  की संस्था नासा (NASA, AMERICA) ने ग्रेविटी पॉइंट के बारे में बताया है। मुख्य मंदिर के द्वार के बायीँ ओर नासा के द्वारा यह स्थान चिन्हित करते ही GPS 8 लिखा है।  

स्थलीय निरीक्षण के बाद लिखा लेख- गौरी शंकर काण्डपाल, संस्कृतिकर्मी, अल्मोड़ा/नैनीताल (+918909848043)    

बाहरी कड़ियाँ
 अन्तरराष्ट्रीय बौद्ध आश्रम (कसारदेवी)
 भारत का स्विटजरलैण्ड है अल्मोड़ा

श्रेणी:उत्तराखण्ड के गाँव
श्रेणी:उत्तराखण्ड का भूगोल
श्रेणी:उत्तराखण्ड में पर्यटन आकर्षण
श्रेणी:उत्तराखण्ड में हिन्दू मन्दिर
जुएल ओरांव

जुएल उरांव भारत के वर्तमान जनजातीय मामले के केन्द्रीय मंत्री हैं। जुएल उरांव का जन्म 22 मार्च 1961 को ओडिशा के सुंदरगढ़ में हुआ था। जुएल ने 16वीं लोकसभा में सुंदरगढ़ संसदीय क्षेत्र से बीजू जनता दल (बीजद) के दिलीप तिर्की को कड़ी शिकस्त दी।

सुंदरगढ़ संसदीय क्षेत्र से लगातार तीन बार 12वीं, 13वीं और 14वीं लोकसभा में चुनाव जीतने वाले जुएल पिछले चुनाव में कांग्रेस प्रत्याशी व पूर्व मुख्यमंत्री हेमानंद से पराजित हो गए थे।

जुएल भारत सरकार में पूर्व कैबिनेट मंत्री भी रह चुके हैं। वह भारतीय जनता पार्टी के उपाध्यक्ष हैं। वह ओड़िशा में भाजपा के अनुभवी नेताओं में से एक है। वह ओड़िशा में भाजपा के अध्यक्ष भी रह चुके हैं।

इन्हें भी देखें
 नरेन्द्र मोदी का मंत्रिमण्डल
 इस्पात मंत्रालय, भारत सरकार
सन्दर्भ

श्रेणी:1961 में जन्मे लोग
श्रेणी:जीवित लोग
श्रेणी:ओड़िशा के राजनीतिज्ञ
श्रेणी:१६वीं लोक सभा के सदस्य
श्रेणी:भारतीय जनता पार्टी के राजनीतिज्ञ
श्रेणी:मोदी मंत्रिमंडल
राधा मोहन सिंह

राधा मोहन सिंह (जन्म: 1 सितंबर 1949) भारतीय जनता पार्टी के राजनीतिज्ञ एवं भारत के वर्तमान केन्द्रीय कृषि मंत्री हैं। वे नौंवी, ग्यारहवीं, तेरहवीं, पंद्रहवीं और सोलहवीं लोकसभा के सांसद निर्वाचित हुए हैं। वह बिहार के पूर्वी चंपारण से लोकसभा सांसद हैं। 

अखिल भारतीय विद्यार्थी परिषद, जनसंघ व राष्ट्रीय स्वयंसेवक संघ के स्वयंसेवक रहे श्री सिंह, सार्वजनिक जीवन में संगठन के प्रति समर्पण के लिए जाने जाते हैं।   

 इन्हें भी देखें
 भारत का केन्द्रीय मंत्रिमंडल 
 नरेन्द्र मोदी का मंत्रिमण्डल

 सन्दर्भ 

श्रेणी:1949 में जन्मे लोग
श्रेणी:जीवित लोग
श्रेणी:१६वीं लोक सभा के सदस्य
श्रेणी:भारतीय जनता पार्टी के राजनीतिज्ञ
श्रेणी:१७वीं लोक सभा के सदस्य
श्रेणी:मोदी मंत्रिमंडल

श्रेणी:मोतिहारी के लोग
थावरचंद गहलोत

थावरचंद गहलोत (जन्म: 18 मई 1948) भारतीय जनता पार्टी के राजनेता और भारत के वर्तमान करनाटक राज्यपाल।https://hindi.news18.com/news/madhya-pradesh/bhopal-modi-cabinet-thavarchand-gehlot-appointed-as-minister-for-social-justice-mpsg-2055847.html

इन्हें भी देखें
 भारत का केन्द्रीय मंत्रिमंडल 
 नरेन्द्र मोदी का मंत्रिमण्डल

सन्दर्भ

श्रेणी:1948 में जन्मे लोग
श्रेणी:जीवित लोग
श्रेणी:१६वीं लोक सभा के सदस्य
श्रेणी:भारतीय जनता पार्टी के राजनीतिज्ञ
श्रेणी:मोदी मंत्रिमंडल
अन्तरराष्ट्रीय सहयोग परिषद्

अंगूठाकार|Round Table
अन्तरराष्ट्रीय सहयोग परिषद् भारत की एक अराजनीतिक, लाभ-निरपेक्ष, स्वयंसेवी संस्था है जो दुनियाभर में रह रहे भारतवंशियों और भारत के बीच वह सांस्कृतिक कड़ी है। यह उन्हें अपने पूर्वजों की मातृभूमि से जोड़कर रखती है। आज विश्व के कोने-कोने में फैले 2.5 करोड़ प्रवासी भारतीयों के मित्र, शुभचिंतक एवं पथप्रदर्शक के रूप में यह संस्था निरंतर कार्य कर रही है। परिषद् की स्थापना 27 जनवरी 1978 को की गई थी। इसका उद्देश्य विदेशों में रहने वाले भारतवंशियों के साथ निकट सम्बन्ध स्थापित करना और विश्वभर के मानव समुदाय के बीच स्नेह और सद्भाव कायम करना है। 'वसुधैव कुटुम्बकम्' परिषद का ध्येय वाक्य है।

परिचय
आज भारत सहित पूरा संसार वैश्वीकरण के मनमोहक मंत्र से इतना प्रभावित है कि लोग अपनी परम्परा, रीति-रिवाज और संस्कृति को त्याग कर उन मूल्यों को अपनाने लगे हैं, जो उनके समाज और संस्कृति तथा राष्ट्र की पहचान पर प्रश्न चिह्न लगा रहे हैं। ऐसी स्थिति में अन्तर्राष्ट्रीय सहयोग परिषद् भारत की सांस्कृतिक परम्परा और आधुनिक उपलब्ध्यिों को वैश्विक आधार प्रदान कर रही है।

विगत 36 वर्षों में अन्तर्राष्ट्रीय सहयोग परिषद् ने अपनी गतिविधियों और क्रियाकलापों में काफी विस्तार किया है। भारत के 10 राज्यों के 20 नगरों में इसकी शाखाएं काम कर रही हैं। इस संस्था का नेतृत्व प्रारंभ से ही भारत के बड़े-बड़े बुद्धिजीवियों और राजनेताओं ने किया है। इसके अध्यक्ष पश्चिम बंगाल के पूर्व राज्यपाल डॉ धर्मवीर, फिजी में भारत के प्रथम उच्चायुक्त श्री भगवान सिंह, भारत सरकार की पूर्व केन्द्रीय मंत्री डॉ़ सरोजिनी महिषी, विदेश मंत्रालय के पूर्व सचिव श्री लखनलाल मेहरोत्रा और पूर्व केन्द्रीय मंत्री श्री वेद प्रकाश गोयल रह चुके हैं। इस समय वरिष्ठ उपाध्यक्ष के पद पर माखनलाल चतुर्वेदी पत्रकारिता विश्वविद्यालय के पूर्व निदेशक तथा प्रसिद्ध पत्रकार श्री अशोक टंडन हैं। हिन्दी के प्रसिद्ध कवि एवं पत्रकार श्री बी़ एल. गौड़ तथा पूर्व रेल राज्यमंत्री और फिजी में भारत के पूर्व उच्चायुक्त श्री अजय सिंह उपाध्यक्ष हैं।

गतिविधियाँ
अन्तरराष्ट्रीय सहयोग परिषद् की गतिविधियों में विदेशों में परिषद् के सांस्कृतिक शिष्टमंडलों की यात्राएं, महत्त्वपूर्ण अन्तर्राष्ट्रीय विषयों पर संगोष्ठियां, विदेशी छात्रों के लिए सांस्कृतिक कार्यक्रम, विदेशों से आने वाले प्रवासी छात्रों के साथ बातचीत और उनके लिए स्वागत समारोह का आयोजन शामिल हैं। परिषद् भारत के मित्र देशों के साथ सम्बंधोंं को सुदृढ़ करने में प्रभावी भूमिका निभाती रही है। मॉरीशस, फिजी, गुयाना, सूरीनाम, त्रिनिदाद एवं टोबैगो, नेपाल, भूटान आदि देशों के भारत स्थित उच्चायुक्तों और राजदूतों के सम्मान में भी स्वागत समारोह आयोजित करती है। इन राजनयिकों से निकट सम्पर्क स्थापित कर परिषद् वहां के भारतवंशियों की समस्याओं के समाधान के लिए सदैव कार्य करती रही है। जब कभी विदेशों में रहने वाले प्रवासी भारतीयों के समक्ष कोई राजनीतिक संकट उपस्थित होता है तो परिषद् भारत सरकार और विश्व समुदाय से सम्पर्क स्थापित कर उनकी समस्याओं के समाधान के लिए हर संभव प्रयत्न करती है। परिषद् पड़ोसी देशों में भी भारतीयों के प्रति भेदभाव के मामलों को उचित मंचों पर उठाती रही है। वर्ष 2005 से परिषद् की सहयोगी संस्था अन्तरराष्ट्रीय सहयोग न्यास विदेशों में रहने वाले किसी विशिष्ट एवं वरिष्ठ प्रवासी भारतीय को 'प्रवासी भारतीय गौरव सम्मान' प्रदान करती है। 

इन्हें भी देखें
इंडिया इंटरनेशन सेंटर

बाहरी कड़ियाँ
अन्तरराष्ट्रीय सहयोग परिषद् का जालघर 

श्रेणी:अन्तरराष्ट्रीय सम्बन्ध
बूटा सिंह

सरदार बूटा सिंह एक भारतीय राजनीतिज्ञ है। वे पूर्व में भारत के गृह मंत्री थे तथा बिहार के राज्यपाल के पद पर रह चुके है। 
सिंह भारत के राजस्थान राज्य के जालौर लोकसभा निर्वाचन क्षेत्र से चार बार सांसद निर्वाचित हुए थे।

सन्दर्भ

श्रेणी:1934 में जन्मे लोग
श्रेणी:२०२१ में निधन
श्रेणी:जीवित लोग
श्रेणी:बिहार के राज्यपाल
श्रेणी:भारत के गृह मंत्री
श्रेणी:राष्ट्रीय अनुसूचित जाति आयोग के अध्यक्ष
श्रेणी:चौथी लोक सभा के सदस्य‎
श्रेणी:७वीं लोक सभा के सदस्य
श्रेणी:८वीं लोक सभा के सदस्य
श्रेणी:१०वीं लोक सभा के सदस्य
श्रेणी:१२वीं लोक सभा के सदस्य
श्रेणी:१३वीं लोक सभा के सदस्य
चीन जापान सम्बन्ध

right|thumb|300px|चीन (हरा) तथा जापान (नारंगी)
चीन और जापान भौगोलिक रूप से पूर्वी चीन सागर द्वारा विलगित हैं। जापान के ऊपर चीन की भाषा, वास्तु, संस्कृति, धर्म, दर्शन तथा विधि से काफी प्रभाव है। १९वीं शताब्दी के मध्य में जब युनाइटेड किंगडम और संयुक्त राज्य अमेरिका आदि ने जापान को अपना व्यापार खोलने के लिये विवश कर दिया तो इसका परिणाम सकारात्मक हुआ और जापान तेजी से आधुनिकीकरण की ओर बढ़ा जिसे मीजी पुनःस्थापन (मीजी रिस्टोरेशन) कहते हैं। उसके बाद जापान चीन को ऐसा देश मानने लगा जो पिछड़ा तथा अपने आप को पश्चिमी देशों से रक्षा करने में असमर्थ है। 

इन्हें भी देखें
प्रथम चीन-जापान युद्ध
द्वितीय चीन-जापान युद्ध

बाहरी कड़ियाँ
चीन जापान के कड़वे रिश्ते
चीन जापान संबंध (चाइना रेडियो)
नया नहीं है जापान और चीन के बीच टकराव
चीन ने जापान से संबंध तोड़े (बीबीसी हिन्दी ; सितम्बर २०१०)

श्रेणी:अन्तरराष्ट्रीय सम्बन्ध
भारत-रूस सम्बन्ध

भारत (हरा) तथा रूस (केसरिया)|right|thumb|300px
मोदी और पुतिन|right|thumb|300px
भारत की आजादी के बाद से ही भारत और रूस के सम्बन्ध बहुत अच्छे रहे हैं। शीत युद्ध के समय भारत और सोवियत संघ में मजबूत रणनीतिक, सैनिक, आर्थिक, एवं राजनयिक सम्बन्ध रहे हैं। सोवियत संघ के विघटन के बाद भी दोनों के सम्बन्ध पूर्ववत बने रहे। 
इन्हें भी देखें
भारत के वैदेशिक सम्बन्ध‎.

बाहरी कड़ियाँ
भारत रूस संयुक्त सैन्य अभ्यास
भारत-रूस सैन्य सहयोग
"रूस ने सदा ही भारत का साथ दिया है" - डॉ॰ मुरली मनोहर जोशी 
भारत-रूस संबंध : नये दौर में पुराने रिश्ते की मजबूती (प्रभात खबर)
भारत - रूस: नई ऊंचाइयों की ओर (जागरण जोश)
विश्लेषणः भारत-रूस रक्षा संबंध (बीबीसी हिन्दी)
विश्लेषणः भारत-रूस रक्षा संबंध (वन इण्डिया)

श्रेणी:भारत के द्विपक्षीय संबंध